《水龙吟 庆陈仲洪造家庆楼》
元代·舒頔

人间何处无楼，算来积善应难得。操持一念，应乎万事，尽皆阴德。

伯仲怡怡，亲朋济济，云仍蛰蛰。任才高王粲，兴同庾亮，谁敢与、元龙敌。

珍重刘郎好事，好溪山、为君拈出。眼前标致，壁间图画，屏间松竹。

春晚凭高，秋晴眺远，翠红如识。待他年，看取飞来五凤，记如椽笔。

作者简介：舒頔(dí)（一三○四～一三七七），字道原，绩溪，（今属安徽省）人。擅长隶书，博学广闻。曾任台州学正，后时艰不仕，隐居山中。入朝屡召不出，洪武十年（一三七七）终老于家。归隐时曾结庐为读书舍，其书斋取名“贞素斋”。著有《贞素斋集》、《北庄遗稿》等。《新元史》有传。